
R E F E R A T    D E   A P R O B A R E 

privind aprobarea proiectului ”Asigurarea energiei din surse regenerabile pentru consumul propriu al clădirilor publice și a iluminatului public în Municipiul Brad”  în vederea finanțării acestuia în cadrul Programului Operațional Infrastructură Mare 2014-2020, Axa prioritară 11: Măsuri de îmbunătățire a eficienței 
energetice și stimularea utilizării energiei regenerabile, Obiectivul
 specific 11.2: Utilizarea energiei din surse regenerabile la nivelul
 autorităților publice locale apelul de proiecte 11.2

             
Municipiul Brad intenționează depunerea proiectului „Asigurarea energiei din surse regenerabile pentru consumul propriu al clădirilor publice și a iluminatului public în Municipiul Brad” în cadrul  Programului Operațional Infrastructura Mare 2014 – 2020, Apel de proiecte pentru sprijinirea investițiilor în capacități de producere energie din surse regenerabile de energie, pentru comercializare, Axa Prioritară 11- Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, Obiectivul Specific - 11.2 Măsuri de producere a energiei din surse regenerabile destinate autorităților administrației publice locale. 
Acest proiect vizează realizarea unor capacitați de producere a energiei electrice din energie solară, pentru furnizarea de energie necesară clădirilor publice și iluminatului public, în vederea reducerii emisiilor de gaze cu efect de seră și utilizării unor surse energetice regenerabile disponibile local.
   	  Pentru clădirile publice amplasarea panourilor fotovoltaice se va realiza pe acoperișurile proprii. Toate clădirile publice sunt dotate cu instalații interioare de energie electrică și sunt racordate la rețeaua de distribuție locala. Racordarea instalațiilor noi fotovoltaice se va realiza în tablourile electrice existente.
	Prin implementarea proiectului se urmărește creșterea nivelului de independență energetică a autorităților publice locale prin obținerea de energie din surse regenerabile (apă geotermală, energie solară, energia vântului și altele de asemenea natură, astfel cum sunt definite în Legea nr. 220/2008, cu modificările și completările ulterioare), cu excepția biomasei, pentru consumul propriu al acestora iar rezultate ce vor apărea ca urmare a implementării proiectului sunt:
- creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a energiei electrice şi termice din surse regenerabile mai puţin exploatate;
 - reducerea emisiilor de carbon în atmosferă prin înlocuirea unei părţi din cantitatea de combustibili fosili consumaţi în fiecare an;
- economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului, ca parte a Strategiei Europa 2020;
- atingerea obiectivelor Uniunii Europene privind producția de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile.
	Valoarea totală a proiectului este de 4.505.016,18 lei (inclusiv TVA), din care valoare eligibilă în cuantum de 3.523.739,93 lei fără TVA și valoare neeligibilă în cuantum de 981.276,25 lei (inclusiv TVA).
Contribuția proprie în proiect de 981.276,25 lei reprezintă achitarea tuturor cheltuielilor neeligibile și anume 719.288,30 lei reprezentând TVA-ul și 261.987,95 lei cheltuieli neeligibile pe acest apel de proiecte.
Durata de implementare a obiectivului de investiții este de 13 luni.
Durata de execuție a obiectivului de investiții este de 9 luni.
	În contextul celor de mai sus am inițiat prezentul proiect de hotărâre prin care am propus aprobarea proiectului ”Asigurarea energiei din surse regenerabile pentru consumul propriu al clădirilor publice și a iluminatului public în Municipiul Brad”  în vederea finanțării acestuia în cadrul Programului Operațional Infrastructură Mare 2014-2020, Axa prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul specific 11.2: Utilizarea energiei din surse regenerabile la nivelul autorităților publice locale apelul de proiecte 11.2 și-l supun spre dezbatere și aprobare plenului Consiliului Local al Municipiului Brad în forma prezentată.	 
Invoc în susţinerea propunerii mele prevederile art. 5 alin. 3 și alin. 4 din Legea nr. 273/2006 privind finanțele publice locale, cu modificările și completările ulterioare, ale Legii nr. 231/2021 privind aprobarea Ordonanţei de Urgenţă a Guvernului nr. 24/2021 pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Legii nr. 101/2006 privind salubrizarea localităților, republicată, cu modificările și completările ulterioare, ale O.U.G. nr. 92/2021 privind regimul deșeurilor, cu modificările și completările ulterioare, ale Hotărârii Guvernului nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, ale Ordinului nr. 2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului national de redresare și reziliență în cadrul apelurilor de proiecte PNRR/2022/C3/S/I.1.B, pentru subinvestiția I.1.B. Dezvoltarea, modernizarea și completarea sistemelor de management integrat al deșeurilor municipale la nivel de judet sau la nivel de orașe, componenta 3, Managementul deșeurilor, ale Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României, ale art. 129 alin. 1, alin. 2 lit. b și lit. d, alin. 4 lit. d și alin. 7 lit. i și lit. n din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

